Qabel mal-Partit Nazzjonalista joqgħod jippontifika dwar kemm għandu għal qalbu l-ODZ ikun tajjeb li jiftakar li kien il-PN fil-Gvern li ittrasforma 2 miljun metru kwadru ta' art barra miż-żona ta' żvilupp (ODZ) u ġiebha art tajba għal bini. Dan permezz tal-iskema magħrufa bħala tar-rationalisation. L-effetti ta' din id-deċiżjoni ħażina għadna qed inħossuhom kuljum prinċipalment minħabba li l-parti l-kbira minn dawn iż-żewġ miljun metru kwadru għadhom ma nbnewx. Riċentement, per eżempju, f'Ħ'Attard qamet il-polemika dwar waħda minn dawn l-artijiet. L-ipokrezija tal-PN f'dan il-każ kienet bla limitu għax wieħed mill-membri Parlamentari li kien ivvota favur li dawn iż-żewġ miljun metru kwadru ta' art ODZ isiru tajbin għall-bini kellu l-wiċċ jiġi jipprotesta mar-residenti. Kif tistgħu titwemmnu li tridu tappoġġaw lir-residenti, jekk dejjem tajtu l-appoġġ inkundizzjonat tagħkom lill-ispekulaturi? Għal iktar informazzjoni, ara fuq dan il-blog: Ħ'Attard: dmugħ tal-kukudrilli. Il-bikja tal-kukkudrill tkompli .......... dwar l-art f'Ħ'Attard
2 miljun metru kwadru, rigal tal-PN lill-ispekulaturi